5. 4. 83 De Europæiske Fællesskabers Tidende Nr. C 90/7 
forsøgsfasen, ligesom det bør høres, når man er nået så 
vidt, at der kan gøres status over metoderne og resulta­
terne. Kun gennem løbende og fuldstændig orientering om forløbet vil Udvalget være i stand til at vurdere 
situationen, når de endelige resultater foreligger, og når 
forsøgsfasen går over i anvendelsesfasen. 
Bruxelles, den 23. februar 1983. 
Franfois CEYRAC 
Formand for 
Det økonomiske og sociale Udvalg 
Udtalelse om 7. årsberetning fra Den europæiske Fond for Regionaludvikling 
A. UDTALELSENS JURIDISKE GRUNDLAG 
Udvalget besluttede på sin 197. plenarforsamling den 28. og 29. april 1982 på forslag fra sit 
præsidum at afgive en udtalelse om det nævnte emne. 
B. DET ØKONOMISKE OG SOCIALE UDVALGS UDTALELSE 
Det økonomiske og sociale Udvalg vedtog sin udtalelse på sin 205. plenarforsamling afholdt 
i Bruxelles den 23. og 24. februar 1983. 
Udtalelsens ordlyd er følgende: 
DET ØKONOMISKE OG SOCIALE UDVALG HAR — ud fra følgende betragtning: 
under henvisning til forretningsordenens artikel 20, 
stk. 4, der tillægger det retten til at fremsætte udtalelser 
på eget initiativ, 
under henvisning til beslutning truffet af præsidiet den 
27. april 1982 om at pålægge Afdelingen for regional­
udvikling at udarbejde en udtalelse om EFRU's 
7. årsberetning, 
under henvisning til denne årsberetnings sene oversen­
delse og tilrettelæggelsen af afdelingens arbejde den 
12. november 1982 med udpegelsen af Paul Broicher til 
ordfører, 
under henvisning til forhandlingerne i Afdelingen for 
regionaludvikling, der vedtog sin udtalelse den 
11. februar 1983, 
under henvisning til forhandlingerne på den 205. ple­
narforsamling den 23.-24. februar 1983 (mødet den 
23. februar 1983), og Udvalget lægger vægt på hvert år at gennemgå status­
rapporten over EFRU's virksomhed — 
enstemmigt 
VEDTAGET FØLGENDE UDTALELSE: 
1. Almindelige bemærkninger 
1.1. Europæisk regionalpolitik og den økonomiske 
situation 
1.1.1. Året 19 81 var i Fællesskabet kendetegnet ved en 
kraftig tilvækst i arbejdsløshedstallet, der passerede de 
ti mio ved årets udgang. Det gik anderledes, end man 
håbede i den 7. årsberetning, idet denne udvikling 
Nr. C 90/8 De Europæiske Fællesskabers Tidende 5. 4. 83 
fortsatte i 1982 og forudses at medføre endnu højere 
arbejdsløshedstal i 1983. Det er ikke kun problemområ­
derne i Europa, men også de mere velstillede områder, 
der er konfronteret med den økonomiske krise og den 
foruroligende stigning i ledigheden. På baggrund af 
denne økonomiske situation og strukturkrisen inden for 
visse erhverv er det blevet væsentligt vanskeligere at føre 
en målrettet regionalpolitik sigtende mod en udjævning 
af de betydelige regionale skævheder, der stadig findes 
inden for Fællesskabet. 
1.1.2. Endvidere har den økonomiske afmatning i de 
relativt velstillede områder tilligemed de budgetproble­
mer, medlemsstaterne og de regionale instanser står 
overfor, som konsekvens, at det ikke vil være let at 
afsætte finansieringsmidler til den regionale økonomiske 
politik i samme omfang som hidtil. Det må dog under 
alle omstændigheder sikres, at de nye foranstaltninger, 
der kræves i de regioner, der er ramt af strukturkrise, 
ikke forringer støtten i de mest ugunstigt stillede regio­
ner, der ikke blot bør holdes på det nuværende niveau, 
men også om nødvendigt udvides. 
1.1.3. Da budgettet til den europæiske regionalpolitik 
blev forhøjet med 32% i 1981, har disse problemer 
endnu ikke manifesteret sig på aktivitetssiden. 
1.2. Nye EFRU-udviklingstendenser 
1.2.1. I 1981 fremlagde EF-Kommissionen nye ret­
ningslinjer og prioriteter for Regionalfonden tillige med 
forslag om revision af Regionalfondsforordningen. 
Udvalget har udtalt sig positivt om begge forslag. Det 
findet det beklageligt, at Rådet efter mere end et års 
forløb endnu ikke har taget stilling til Kommissionens 
forslag. 
1.2.2. I 1981 kunne der for første gang stilles midler 
til rådighed til regionaludviklingsformål fra Fondens 
kvotafrie afdeling. Udvalget finder det imidlertid bekla­
geligt, at kun to ud af de seks programmer, der var 
planlagt gennemført over den kvotafrie afdeling, er 
blevet igangsat. 
1.3. Koordinering af Fællesskabets regionalpolitik og 
Fællesskabets politik på andre områder 
1.3.1. I årsberetningen understreges med rette nødven­
digheden af en koordinering med andre EF-politikker 
(f.eks. landbrugspolitikken, socialpolitikken og foran­
staltninger inden for stål- og tekstilindustrien). Udvalget 
henviser her til adskillige udtalelser, det tidligere har 
fremsat. 1.3.2. Denne koordinering er tvingende nødvendig, 
hvis det skal undgås, at aktiviteterne på de forskellige 
områder virker reducerende eller neutraliserende ind på 
hinanden. I denne forbindelse må der peges på, at en 
sund regional-økonomisk udvikling i det lange løb giver 
den bedste løsning på arbejdsløshedsproblemet. 
1.4. Koordinering af medlemsstaternes politik og den 
regionale EF-politik 
1.4.1. En koordinering af medlemsstaternes og Fælles­
skabets regionalpolitik er ligeledes nødvendig efter 
Udvalgets opfattelse. Medlemsstaternes regionaludvik­
lingsprogrammer vil nemlig have en så meget desto 
større effekt, dersom de udformes på et mere ensartet 
grundlag. Dette kunne opnås ved, at Kommissionen 
blev gjort bekendt med indholdet af regionalprogram­
merne, inden de blev endelig vedtaget af de nationale 
regeringer, således som det allerede er praksis i visse 
tilfælde. 
2. Særlige bemærkninger 
2.1. Infrastrukturinvesteringer og investeringer i indu­
strien og servicesektoren 
2.1.1. I 1981 blev der stillet 1,6 mia ECU til rådighed 
for investeringsprojekter. Af disse midler gik 88% til 
infrastrukturprojekter, medens kun 12% gik til projek­
ter inden for industri og servicevirksomhed; denne ten­
dens fortsatte i 1982. Den lave investeringsaktivitet i 
økonomien som helhed er forklaringen på, at procenten 
var så høj for infrastrukturprojekternes vedkommende. 
Naturligvis kan infrastrukturinvesteringerne også være 
til stor nytte i den nuværende økonomiske situation, 
fordi de forbedrer investeringsklimaet og de generelle 
rammer om erhvervsaktiviteten og dermed øger chancen 
for investeringer i den private sektor. Infrastrukturpro­
jekter, der forbedrer de økonomiske strukturer, og som 
på kortere sigt har en gunstig indvirkning på beskæfti­
gelsen, bør dog foretrækkes. 
2.1.2. Efter udvalgets opfattelse, er det imidlertid nød­
vendigt, at fondsmidlerne anvendes til jobskabende 
investeringer i den private sektor. Specielt vigtigt er det i 
denne henseende, at man stimulerer og fremmer investe­
ringerne i de små og mellemstore virksomheder, også 
ved eventuelt at tilføre disse risikovillig kapital. 
2.2. Integrerede udviklingsforanstaltninger 
2.2.1. Integrerede foranstaltninger kan være til stor 
nytte i forbindelse med udviklingen af afgrænsede del­
områder med nogenlunde homogen struktur. Forudsæt­
ningen må dog være, at aktiviteterne tager sigte på den 
økonomiske udvikling i området. Det ville være ønske-
5. 4. 83 De Europæiske Fællesskabers Tidende Nr. C 90/9 
ligt, at den nye fondsforordning rummede større mulig­
heder for gennemførelse af integrerede foranstalt­
ninger. 
2.2.2. Udvalget finder det beklageligt, at disse regio­
naløkonomisk set interessante foranstaltninger endnu 
ikke har deres egen specifikke lovgivningShjemmel; dog 
har Kommissionen, på Det økonomiske og sociale 
Udvalgs opfordring, nu udformet forslag hertil. Det 
mener, at det ville være ønskeligt, at der var flere 
bevillinger til rådighed til integrerede foranstaltninger 
og til undersøgelser i forbindelse med integrerede foran­
staltninger, for på grundlag af indvundne erfaringer at 
revidere kriterierne for udvælgelsen (ligeledes under 
hensyntagen til ØSU's studie af 15. april 1982 — dok. 
CES 916/80 endel.) og for at videreudvikle de metoder, 
der skal anvendes. 
2.3. Undersøgelser 
Årsberetningen indeholder en fortegnelse over gennem­
førte og påbegyndte undersøgelser, der dækker interes­
sante problemstillinger. Undersøgelser af de økono­
miske problemer i grænseområderne og tilhørende løs­
ningsmuligheder ville imidlertid være nok så relevante. 
Retfærdigvis skal det dog bemærkes, at man i 1982 
viede denne problematik øget opmærksomhed. 2.4. Kontrol 
2.4.1. 17. årsberetning understregede Kommissionen 
endnu engang, at man, antallet af støttede projekter 
taget i betragtning, råder over for lidt personale til at 
kunne gennemføre den fornødne kontrol. En udvidelse 
af kontrolpersonalet vil, dersom noget sådant overhove­
det lader sig gennemføre, støde på finansielle proble­
mer. Udvalget henstiller derfor, at man til støtte gør 
brug af uafhængige eksperter, f.eks. revisorer fra med­
lemsstaterne, som på Kommissionens vegne kunne 
udføre i det mindste en del af kontrollen. Planerne om 
at finansiere samlede programmer frem for enkeltpro­
jekter vil uden tvivl også lette kontrolfunktionen. 
2.4.2. Udvalget finder det rigtigt, at kontrollen skær­
pes i forbindelse med såkaldt »hvilende« projekter. 
Dette vil betyde, at bevillinger afsat til mindre vigtige 
projekter kan flyttes over til projekter, for hvilke der er 
et påtrængende behov. 
2.4.3. Udvalget finder det nødvendigt, at der udover 
en bogholderimæssig kontrol også finder en kontrol 
sted af projektforløbet, så at det kan undersøges, hvilke 
konkrete resultater der er opnået med hensyn til regio­
naløkonomisk udvikling af det pågældende område, 
herunder specielt hvor mange varige arbejdspladser man 
har kunnet holde i live, og hvor mange nye arbejdsplad­
ser der er blevet skabt. Udvalget er opmærksom på, at 
det ikke er nogen enkel sag at gennemføre en sådan 
kontrol. Den fremtidige fremgangsmåde med program­
finansiering skulle dog her betyde en væsentlig lettelse. 
Bruxelles, den 23. februar 1983. 
Franfois CEYRAC 
Formand for 
Det økonomiske og sociale Udvalg 
Udtalelse om forslag til Rådets forordning om fastsættelse af importafgifter for fiskefileter, 
der fremstilles ombord på EF-skibe af fisk med oprindelse i tredjelande 
Den tekst, som er udtalelsens genstand, er offentliggjort i De Europæiske Fællesskabers 
Tidende nr. C 302 af 19. november 1982, side 6. 
A. UDTALELSENS JURIDISKE GRUNDLAG 
Rådet besluttede den 19. november 1982, i medfør af artikel 43 i traktaten om oprettelse af 
Det europæiske økonomiske Fællesskab at høre Det økonomiske og sociale Udvalg om det 
nævnte forslag.